شہادت حضرت فاطمہ(س) کے موقع پر؛

رہبر معظم کی موجودگی میں مجلس شام غریباں

حسینیہ امام خمینی (رہ) میں رہبرمعظم انقلاب اسلامی کی موجودگی میں پیغمبر اسلام (ص) کی جگر گوشہ اور پارہ تن حضرت فاطمہ زہرا (س) کی شہادت کی مناسبت سے مجلس شام غریباں منعقد ہوئی۔

خبر کا کوڈ: ۴۳۵۱۰۶

تاریخ: ۲۱ ارديبهشت ۲۰۱۸ - ۱۲:۱۱

رسا نیوز ایجنسی کی رپورٹ کے مطابق، حسینیہ امام خمینی (رہ)  میں رہبرمعظم انقلاب اسلامی حضرت آیت اللہ العظمی خامنہ ای کی موجودگی میں پیغمبر اسلام (ص) کی جگر گوشہ اور پارہ تن حضرت فاطمہ زہرا (س) کی شہادت کی مناسبت سے مجلس شام غریباں منعقد ہوئی۔

مجلس عزا میں اعلی سول و فوجی حکام اور عوام کے مختلف طبقات نے شرکت کی۔ حجۃ الاسلام والمسلمین عالی نے مجلس عزا سے خطاب میں آخرک زمانہ میں شیطان کے مکر و فریب کی طرف اشارہ کرتے ہوئے کہا کہ شیطان نے انسانی خاندانوں کو نشانہ بنا رکھا اور اگر خاندانوں کے باہمی رشتے ٹوٹ گئے تو انسانوں کی انسانیت ختم ہوجائے۔

انھوں نے کہا کہ حضرت علی علیہ السلام اور حضرت فاطمہ کا گھر محبت ، احترام اور مہر وصفا سے مملو تھا اوراللہ تعالی نے اسی نوارانی خاندان کو ہمارے خاندانوں کے لئے نمونہ عمل قراردیا ہے ۔

مجلس عزا میں جناب مطیعی نے صدیقہ کبری کے مصائب میں نوحہ خوانی اور مرثیہ خوانی کی۔/۹۸۸/ ن۹۴۰